**NAPPALI TAGOZAT** – **Statisztika 1.** (BGZ1203)

**Tantárgyi tematika és félévi követelményrendszer**

**Féléves tematika előadások:**

1. hét: Tantárgyi program, követelményrendszer ismertetése. Bevezetés a leíró statisztika módszertanába. A tantárgy fogalma, helye a tudományok rendszerében. A statisztika alapfogalmi rendszere.
2. hét: A statisztikai munka szakaszai és tartalma. Statisztikai elemzési módszerek rendszerezése.
3. hét: Statisztikai sorok, táblák, a táblaszerkesztés szabályai.
4. hét: Viszonyszámok fogalma és rendszere.
5. hét: 1. zárthelyi dolgozat megírása.
6. hét: Számított középértékek I. (számtani átlag)
7. hét: Számított középértékek II. (mértani, négyzetes, harmonikus, kronologikus átlag)
8. hét: Helyzeti középértékek.
9. hét: Szóródási viszonyok módszertanának rendszerezése. Szórás, relatív szórás.
10. hét: Gyakorisági sorok eloszlás-vizsgálata.
11. hét: Koncentráció-elemzés.
12. hét: Értékindexkör és indexei.
13. hét: 2. zárthelyi dolgozat megírása.
14. hét: Főátlagindexkör és indexei (standardizálás módszere).

**Féléves tematika gyakorlatok (szemináriumok):**

1. gyakorlat: Mérési skálák, adatforrások. Statisztika a társadalomban. Statisztikai programok.
2. gyakorlat: A statisztikai szolgálat jogi keretei. Statisztikai ábrák, az ábraszerkesztés szabályai.
3. gyakorlat: Statisztikai sorok, táblák szerkesztése (Excelben).
4. gyakorlat: Viszonyszámok a gyakorlatban (számítása Excelben is).
5. gyakorlat: Zárthelyi dolgozat megoldása.
6. gyakorlat: gyakorlat: Középértékek, azon belül a számtani átlag számítása egyedi adatok, illetve osztályközös gyakorisági sorok esetén (Excelben is).
7. gyakorlat: Mértani, négyzetes, harmonikus, kronologikus átlagok számítása gyakorlatorientált példákon keresztül (Excelben is).
8. gyakorlat: Helyzeti középértékek elemzése: módusz, medián, kvantilisek (Excelben is).
9. gyakorlat: Közelítő szóródási mérőszámok számítása, szórás, relatív szórás elemzése (Excelben is).
10. gyakorlat: Gyakorisági sorok eloszlás-vizsgálata.
11. gyakorlat: Koncentráció számítása.
12. gyakorlat: Értékindexkör és indexei (Excelben is).
13. gyakorlat: 2. zárthelyi dolgozat megoldása.
14. gyakorlat: Főátlagindexkör és indexei.

**A foglalkozásokon történő részvétel:**

* Az előadások a képzés szerves részét képezik, így az Intézmény a hallgatóktól elvárja a részvételt az előadásokon (TVSz 8.§ 1.)

**Félévi követelmény: kollokvium**

**Az értékelés módja, ütemezése:**

* vizsga típusa: írásbeli *kollokvium*
* vizsgára bocsátás feltétele: két zárthelyi dolgozat megírása

***A vizsgára bocsátás feltétele***:

* *A zárhelyi dolgozatok együttes értékelése alapján legalább 50%-os teljesítmény elérése a vizsgára bocsátás feltétele. A zárthelyi dolgozat anyaga az előadásokon, gyakorlati foglalkozásokon elhangzottak, valamint a tantárgyleírásban megjelölt szakirodalom anyaga. A dolgozatok 50% alatti teljesítése a tantárgy félévi érvénytelenségét vonja maga után.*

***A kollokvium típusa***: írásbeli

A) Írásbeli vizsga anyaga:

* + *statisztika alapfogalmi rendszeréhez kapcsolódó elméleti kérdések megválaszolása*
  + *gyakorlatorientált feladatok megoldása*

**Az érdemjegy kialakításának módja:**

*Az érdemjegyet az írásbeli kollokvium eredménye határozza meg.*

**Makszim Györgyné dr. Nagy Tímea**

**adjunktus**

**2021. január 25.**